Dagen efter Chad og Julias fest kværnede mine tanker stadig.
Memo var nær blevet fyret for min læk til Espectacular.
Jeg havde reddet ham, men kun ved at skyde skylden på Héctor.
Julia og jeg havde omsider indrømmet, at vi havde følelser for hinanden.
Men hun var forlovet med Chad, og jeg var sammen med Isabel.
Vi kunne intet gøre.
-Det har du fortalt. -Memito! Undskyld. Han er så uforskammet.
Hugo, kender du udtrykket "como Acapulco en Semana Santa"?
-Nej. -Det betyder "som Acapulco i påsken".
Påsken er årets travleste uge på Acapulcos resorts.
Byen er helt fuld.
Men i 1985 var langfredag på Las Colinas en lille smule anderledes.
Kom herhen, alle sammen.
Kom bare nærmere.
Tak. Det var godt. Lidt nærmere.
Som I alle ved, har vi kun én gæst i dag.
Hotellets nyeste investor, Ricardo Vera.
Han har lejet hele resortet til sit følge,
så I kan nok regne ud, at han er en ekstremt privat person.
Og ekstremt rig. Jeg gad godt vise ham noget ekstremt privat.
Ja, det må man sige.
Besøget er utrolig vigtigt for resortet, så kun nogle få af os taler med ham.
Resten af jer holder jer klar, hvis vi får brug for jer. Jeg vil...
Tænk, at Héctor var spionen. Fjolset fortjener, hvad han får.
Bortset fra et hvepsestik. Det ønsker jeg ikke for nogen.
Nogen spørgsmål?
Hvis der ikke er nogen gæster, hvad skal vi så lave?
Så længe I holder jer fra hr. Vera, er jeg ligeglad.
Ingen nøgen solbadning. Okay. Tak, alle sammen.
Máximo, kom ind på mit kontor.
Du skal tage dig af mr. Vera i dag.
Selvfølgelig. Mr. Vera er alt, hvad jeg drømmer om at blive.
-Tak. Tænk, at jeg var dit førstevalg. -Det var du.
Don Pablo er rejst, Héctor er ustabil, og Chad arrangerer bryllup.
Jeg var dit fjerdevalg!
Jeg vrøvler jo tit om, at den og den er vores vigtigste gæst.
Det har altid været løgn. Han er vores vigtigste gæst nogensinde.
Gør alt for, at han er i godt humør. Jeg skal bede ham om vildt mange penge.
Stol på mig.
Præcis den indstilling, jeg forventer fra min nye poolchef.
Hold da op! Mener du det?
Det har du fortjent. Jobbet er dit, når jeg har fyret Héctor.
Nå, sker det snart?
Senere. Han er lidt utilregnelig lige nu, så jeg venter, til mr. Vera er rejst.
Så bliver han...
..."Héctor Bistandskontor".
Hej, min skat. Undskyld, jeg forstyrrer her i påsken.
I har sikkert nok at se til deroppe.
Det drejer sig om Sara.
Jeg har det meget svært for tiden. Jeg savner hende og vil have hende hjem,
men jeg kan ikke bare se bort fra det, hun har gjort.
Eller kan jeg?
Hør her, hvis du møder Jesus deroppe,
kan du så ikke bede ham om at sende mig et tegn?
Tak.
Vent lidt.
Siger du, at Jesus besøgte abuela?
Ikke den Jesus. Det var Chucho, Robertas far.
Han var klædt ud, fordi han spillede Jesus i kirkens genopførelse af korsfæstelsen.
En god tradition på langfredag. Masser af mennesker deltager.
-Som katolsk Comic-Con. -Nej, Memito.
Det er ikke katolsk Comic-Con.
Undskyld. Jeg ved ikke, hvad jeg skal gøre med ham.
Altså, Chucho. Er alt vel?
Nej, alt er slemt. Især din diabolske og perverse datter!
Hun prøver at lokke min uskyldige Roberta til at gøre ugudelige ting.
Ting, der går imod Biblen.
Tror jeg. Jeg har ikke læst den. Alle de navne forvirrer mig.
Desuden ligner jeg allerede Jesus. Men du er en elendig mor.
Og nu må du have mig undskyldt. Det kors bærer ikke sig selv.
Den morgen, før Ricardo kom, nød de ansatte godt af det tomme resort.
Máximo! Der er sket noget frygteligt.
-Hvad nu? -Héctor kan umuligt være spionen.
Ifølge Chad fik Fabián oplysningen mellem klokken 18 og 19.
Men i al den tid kunne jeg se Héctor fra VIP-området. Han gik ingen steder.
Vi kan ikke lade en uskyldig blive straffet.
Jeg har stadig mareridt om dengang, jeg var fem år
og sagde til min mor, at hunden havde tisset i min seng.
-Vi må sige det til Chad. -Vent lidt.
Det her var måske ikke Héctor, men han fortjener at blive fyret for andre ting.
Når han er væk, kan vi to endelig udleve vores drøm.
Det lyder godt nok rart...
Men nej. Det er ikke i orden.
Desuden må vi finde den rigtige spion.
Eller måske ikke.
Hvad snakker du om? En eller anden forråder Las Colinas...
Memo!
Jeg er spionen.
-Samarbejdede du med Espectacular? -Ikke med vilje, men jeg manglede penge...
-Jeg var nær blevet fyret! -Det havde jeg aldrig tilladt.
Men Héctor må gerne blive fyret, så du kan blive Las Colinas' nye poolchef?
Det her er ingen moralsk gråzone. Du er nødt til at gøre det rigtige.
Ricardo Vera er kommet! Han er højere, end jeg troede.
Alle væk fra poolen!
Tror du, mænd som Ricardo Vera blev rige ved at gøre "det rigtige"?
Jeg ved ikke, hvem du er. Men du er ikke Máximo Gallardo.
-Vores livs største skænderi. -Vores livs største skænderi.
Mit livs kedeligste historie.
Memito! Undskyld. Jeg tager din telefon!
Mr. Vera, velkommen til Las Colinas.
Tak, Diane.
Det er min søn, Chad, hans forlovede, Julia, og det er Máximo.
Han vil "Vera" til Deres rådighed i dag.
Vera. Vera?
Først "bistandskontor" og nu den. Ikke flere ordspil fra dig.
-Du leverer dem elendigt. -Hvad ved du om levering?
Kelli?
Alle gæsterne burde være ude nu. Hvorfor er du her stadig?
Jeg har tømmermænd. Hvad skete der i går?
Ikke noget! Du hyggede dig, og du elsker din mand.
Der er din taxi. Du kan sende pengene med posten. Eller lade være.
Okay. Tillykke igen, min kosmiske søster.
Da Diane bad mig komme, vidste jeg, at universet...
Jeg er så glad på jeres vegne. Okay, vi ses.
Jeg så den sjoveste høne på vej herhen...
Hvad er der galt?
-Er jeg en elendig mor? -Hvad?
Nej da. Hvorfor siger du det?
Robertas far kom og sagde, at Sara var…
At Sara er... pervers.
Sara er da ikke pervers. Tro mig. Jeg arbejder på busterminalen.
-Jeg ved ikke, hvad jeg skal tro. -Nora.
Du kender din datter.
Hun er en god, stærk og vidunderlig ung kvinde.
Jeg vil altid være hende taknemmelig.
Uden hende ville vi to ikke være sammen.
Hvad mener du?
Hvorfor tror du, alting gik i stykker her i huset?
Hun vidste, at vi to var skabt for hinanden, før vi selv blev klar over det.
En person med et så vidunderligt hjerte må da også selv være vidunderlig.
Du har ret.
Sara er meget sød...
Om nogen er det Roberta, der er diabolsk!
-Hvad? Nej. -Jo, hun fordærvede min lille pige!
Det var ikke det, jeg sagde. Hvor skal du hen?
Jeg skal finde Jesus!
Nej, vent. Du må ikke gå. Nora!
Alt er fint her.
Min opgave med at gøre mr. Vera i godt humør gik ikke særlig godt.
-Nyder De udsigten? -Samme hav som ved alle mine hoteller.
Undtagen det i Cancún. Det er Atlanterhavet.
Jeg vil gerne bede om en skaldyrstallerken.
Glimrende valg.
Hvordan imponerer man en, som altid bor på fine resorts?
I stedet for at overbyde må man underbyde.
Hvis De kun er her én dag, bør De smage ceviche fra Acapulco. Verdens bedste.
Skaldyr med ketchup? Nej tak.
Stakkels Dem. Alle de penge, og så har De aldrig oplevet ægte glæde.
-Den lokale ceviche vil ændre Deres liv. -Det kan en ceviche vist ikke.
Hør her. Jeg følger Dem derhen. Hvis den ikke ændrer Deres liv, får De den gratis.
Men hvis den gør, får jeg halvdelen af Deres virksomhed.
Ambitiøst, men usandsynligt.
Nå, men så kan De købe en ny kaffemaskine til personalestuen.
Okay. Jeg holder af et godt væddemål.
Og det lyder virkelig lækkert. Men jeg tror ikke, min folk tillader det.
Man kan desværre ikke bare gå omkring, når man er en af Mexicos rigeste mænd.
Señor Vera, her på Las Colinas får gæsten, hvad gæsten ønsker.
Du løj for mig!
Tro mig, jeg er virkelig ked af, at det var nødvendigt.
Hvilken løgn mener du?
Du skulle ikke blande dig i brylluppet, men du inviterede Chads ekskæreste.
-Hvorfor? Hader du mig så meget? -Nej, Julia. Jeg elsker dig.
Derfor har jeg prøvet at få dig og Chad til at forstå, at I ikke bør gifte jer.
Wow.
Jeg kan se, hvad der sker, og I skulle nødig blive såret.
Tro mig, alt, hvad jeg har gjort, har været af kærlighed.
Vent. Alt?
Og så forklarede Diane, at da deres snak ikke havde hjulpet,
besluttede hun at finde andre måder at få afværget brylluppet på.
Først forsøgte hun at udsætte det.
Ja, jeg ved, du er deres DJ. Jeg betaler det dobbelte, hvis du aflyser.
Men det virkede ikke, da Chad lærte at danse salsa.
Så bemærkede Diane, hvor gode venner Julia og jeg var.
Vent lige lidt. Hvorfor gemte Diane sig bag en plante?
Sådan forestiller jeg mig det.
Var det den samme plante? Eller flyttede hun rundt på den?
Hugo, du afbryder mig.
-Jeg havde samme spørgsmål. -Det er meget distraherende.
Kan I ikke...
Okay! Ikke flere planter.
Diane satte os sammen på valentinsdag i håb om, at noget ville ske.
Okay, I to. Fyld suiten med romantik.
Men det gjorde kun Julia og Chads forhold stærkere.
Så du inviterede Kelli, for at Chad skulle forelske sig i hende igen?
Nej, for at du skulle se, hvor anderledes Chad var, før han mødte dig.
Mediterede, var vegetar.
Vil du have en mand, som ændrer sig, alt efter hvem han er sammen med?
Chad ved ikke, hvem han er.
Han friede kun, fordi han ikke anede, hvad han ellers skulle.
Og du sagde kun ja, fordi du ikke turde sige nej.
Hvad?
Julia, søde ven, du skal gå efter det, du vil have.
Og han skal finde ud af, hvad han vil. I holder hinanden tilbage.
Tænk, at du gjorde alt det. Det var langt over stregen.
Nej nej, det var jo af kærlighed. Derfor er det tilgiveligt.
Jeg havde fundet ud af, hvordan jeg fik smuglet Ricardo ud.
Men jeg havde brug for Lupes hjælp.
Lupe!
Jeg satser alt.
-Må jeg låne en pool-uniform? -Hvad får jeg ud af det?
Jeg har ingenting.
Jeg skal bare bruge et lille par bukser.
Kalder.
Der røg pengene til min datters bøjle.
Jeg henter den uniform.
Skal du noget nu?
Jeg skal i hvert fald ikke ringe til min ekskone.
Ingen undskyldninger, Marco. Jeg siger det til ledelsen.
Ikke al den stivelse i håndklæderne. Kun lidt. Du hører ikke efter...
Jeg er vild med det her! Tror du, de køber den tre-timers massage?
Bare rolig, jeg har styr på det.
Alt i orden, chef?
Jeg har ikke haft det så sjovt, siden John Cusack og jeg cyklede på tandem.
Tre, to, en...
Det glæder mig meget, at du er glad.
-Især i dag. -Tak?
Er der andet, du vil lave i dag?
Hvis nu det var din sidste dag, hvad kunne så gøre den ekstra god?
Sig det, så sørger jeg for det.
Nu du spørger, så har jeg altid haft lyst til at springe i poolen
helt oppe fra den altan.
Héctor. I dag tager du det spring.
Så ja, hun forsøgte at splitte os.
Utroligt! Eller nej, det er jo min mor.
Hun sagde, at vi holder hinanden tilbage, og at du ikke ved, hvad du vil.
-Hvor er det vildt. -Ja, hun har åbenbart...
Jeg har selv tænkt det samme.
Hvad? Siden hvornår?
Siden jeg dansede salsa med don Pablo.
Jeg indså, at jeg hele mit liv har gjort, hvad jeg fik besked på.
Så jeg tænkte på, hvad jeg selv gerne vil, og...
Og så tænkte jeg: "Hvorfor ikke bare være Julias mand?"
Julias mand. Det lyder da godt, når man siger det.
Hvorfor ønske sig mere?
Så... jeg holder dig altså tilbage.
Væk fra ham! Rejs dig op.
Hvem tror du, du er?
-Ja... Jesus. -Du er overhovedet ikke som Jesus.
Din datter bragte min i fordærv! Du er en elendig far!
Hvem tror I på? Hende?
Eller en, der ligner Jesus?
Jesus! Jesus! Jesus!
Slå ham!
Hej! Kom tilbage! Hvad er du bange for?
Du genopstår jo alligevel om tre dage!
Hykler!
Helligbrøde!
Tak.
Jesus ville vende den anden kind til! Din hykler!
-Optoget får rigtig sat sindene kog. -Ja.
-Okay, wow. -Har den ændret Deres liv?
Den vækker mig til live. Det bedste er alt det her.
Spise på gaden og drikke saftevand af en pose...
Det er dejligt at føle sig normal. Jeg har savnet det...
-Det har jeg også savnet. -Det giver smag.
Kan vi ikke sammen finde ud af, hvem vi er?
Jo, det er en god pointe. Du ved jo heller ikke, hvad du vil.
Nej, slet ikke.
Men jeg vil bo i Paris og Milano. Og New York senere.
Og udvide min tøjkollektion.
Og hjem til Medellín og starte en praktikordning for piger.
Og jeg vil i vandland. Det har jeg aldrig været.
Se selv. Vi er begge to retningsløse.
Men jeg kan ikke lade være med at tænke på,
at hvis vi ikke ved, hvem jeg er, hvordan ved du så, jeg er den rigtige?
Må jeg spørge...
Holder jeg dig tilbage?
Er der ting, du vil i dit liv, og veje, du ikke tager,
på grund af mig?
Hør nu her.
Du skal ikke opgive dig selv.
-Må jeg spørge om noget? -Ja.
For at komme helt til tops skal man så være meget hensynsløs?
Jeg har lært, at i sidste ende har man kun sig selv.
-Klart. Man skal tænke på sig selv. -Nej, tværtimod.
Jeg gjorde alt, hvad jeg kunne, for at komme til tops.
Og nu sidder jeg alene i mit privatfly
eller på et af mine hoteller og spørger mig selv...
Hvad var der sket, hvis jeg i stedet for fjender havde skabt alliancer?
Hvordan ville mit liv så være nu?
Det, jeg prøver at sige, er, at uanset hvad du gør,
så vær sikker på, at du kan leve med det.
For i sidste ende har du kun dig selv.
Der forstod jeg, at jeg ikke kunne lade Héctor få skylden.
Jeg måtte gøre det rigtige.
Ved du, hvad der smager godt til is? Flæskesvær.
Klart. Når din bedste ven siger det, lytter du ikke.
Men når ham den rige siger det...
Er du stadig sur over det? Det er flere årtier siden.
Ja, men lærte du noget?
Jeg beder dig stadig gøre det rigtige. Og du hører ikke efter.
Gør det rigtige. Tag hen til hende.
Vent, er det "hende", vi skulle have besøgt?
-Hvem er det? Julia eller Isabel? -"Hende" er ikke nogen! Ti stille.
Sidst fik jeg ikke ligefrem en varm velkomst.
-Hvordan ved du, hun vil se mig? -Jeg har talt med hende.
Køkkenet, nu.
Det må være så kedeligt for dig at høre min onkels historier.
Ikke til den løn.
Selvom hans historier jo ikke kan hamle op med mine.
Virkelig?
-Dem vil jeg da gerne høre... -Det begyndte i Portland i 1996.
I dag siger jeg endelig mit job op, scorer min drømmepige og slår i bordet!
Beklager. Jeg er tilbage.
-Nå, hvad talte I... -Hvor kom jeg fra? Nå ja.
Jeg fik sneget Ricardo ind på Las Colinas igen.
Tusind tak, Máximo. Ja, den ceviche ændrede mit liv.
Du har fortjent den kaffemaskine.
Hvis De hyggede Dem så meget, kan vi måske også få et boblebad?
Ambitiøst, men usandsynligt. Her.
Ring til mig en dag.
Tak.
Det var naturligvis ikke det sidste, vi hører til Ricardo Vera.
Sikke en sjov høne.
-Jomfru Maria! -Hej.
-Det var dig, der skældte Chucho ud. -Tænk at råbe ad Jesus.
Det skal du ikke tænke på. Manden er idiot.
Det er første år, jeg holder med Judas.
Og hvis han synes, korset er tungt, skulle han prøve at gå med den her.
Ja, hvorfor lod de det fjols spille Jesus?
Livet er fuldt af selvmodsigelser.
For eksempel...
...er jeg ikke jomfru.
Jeg er helt enig.
-Jeg er selv fuld af selvmodsigelser. -Virkelig? Hvordan?
Jeg har altid prøvet at være en god katolik.
Men for tiden har jeg meget svært ved at skelne mellem rigtigt og forkert.
Hvad gør man, når man må vælge mellem kirkens ord og det, man føler?
Det kan jeg ikke rigtig svare på.
Resten af året arbejder jeg på et illegalt kasino.
Men jeg tror, at det med at være en god katolik
handler om kærlighed, godhed og tilgivelse.
Udover det... hvem ved?
Så måske er svaret simpelthen... at leve med selvmodsigelserne.
Er det mærkeligt, at det føles godt?
-Det må betyde, vi gjorde det rigtige. -Ja. Måske.
-Jeg er glad for, vi ikke sprang. -Også mig.
-Men ikke fordi vi var bange. -Hvad? Vi var da ikke bange.
Men da først vi kom derop, virkede det ikke særlig sjovt.
-Jeg syntes, det virkede kedeligt. -Meget, meget kedeligt.
-Springe ud fra en altan og kede sig? -Det gider jeg ikke.
-Heller ikke mig. -Hvorfor skulle man kede sig i livet?
Der har vi dagens mand.
Mr. Vera fortalte begejstret om, hvor pragtfuld du var i dag.
Jeg er så taknemmelig.
Ja, men der er noget, jeg må fortælle dig.
Héctor talte ikke med Espectacular. Det var mig. Jeg er spionen.
Jeg kunne forklare dig hvorfor, men det ændrer ikke følgerne.
Du må forstå, at det aldrig var meningen, det skulle gå ud over resortet.
Men jeg svigtede din tillid. Og det er jeg meget ked af, ms. Davies.
Det er jeg også.
Hent dine ting, Máximo. Du er fyret.
CHAD OG HANS FAR 1964
-Hej, alt vel, hermigo? -Ja, nu er det.
-Kan jeg ikke få to minutters fred? -Julia og jeg har slået op.
Du havde ret. Jeg aner ikke, hvem jeg er, og det er ikke fair over for hende.
Hvor er jeg stolt.
Det var sikkert ikke nemt, men det er bedst for jer begge to.
Og vi talte om, hvorfor jeg er sådan.
Jeg indså, det er, fordi du vil kontrollere alle aspekter af mit liv.
Det beviser alt det, du fortalte Julia i dag.
Det er jeg nødt til, fordi du ikke kan vælge retning.
Nej, Jeg vælger ikke retning, fordi du kontrollerer mig.
Jeg finder kun ud af, hvad jeg vil, hvis jeg rejser væk en tid.
-Hvad mener du? -Jeg tager til Los Angeles.
Et par måneder mindst. Måske længere.
Her er min opsigelse.
Det øverste er en Whitesnake-tekst. Jeg havde ikke andet papir.
Du er jo min...
Du er min Chad.
Jeg er ked af det, mor. Jeg rejser i næste uge.
Folk falder som fluer.
Hvor langt vil vi gå for vores drømme?
Diane troede ikke, hun havde en grænse, men mistede det, hun holdt allermest af.
De er bare så...
...søde.
De ligner de breve, jeg selv skrev som teenager.
Min mor var splittet mellem alt det, hun var opdraget til,
og ønsket om at få sin datter tilbage.
Selv jeg havde fundet min grænse, som jeg ikke ville overskride.
Jeg måtte leve op til den person, jeg ønskede at være.
Også selvom jeg mistede Las Colinas.
Er du okay?
Hvad er der sket?
Gælder dit tilbud om et job stadig?
Jeg var ked af det. Men samtidig havde jeg det meget bedre.
For første gang i lang tid...
...var jeg stolt af at være Máximo Gallardo.
Tekster af: Lisa Kristensen Villeneuve